કેપ્ટન અમરીંદર સિંહને લાલ વસ્તુઓથી નફરત છે. પેલા વીઆઈપીઓની લાલબત્તીઓ ગુલ કરી નાખી. આમ પણ હવે કોંગ્રેસ સરકાર એટલી ચાલતી નથી અને ઉપરથી બત્તી ગુલ્લ છે, જેથી આ નિર્ણય યથાયોગ્ય કહેવાય. કારણ કે હવે તો કોંગ્રેસની ગાડી નીકળે તો પણ ભાજપની ગાડીઓ આવી એવુ લોકો માની લે છે. કોંગ્રેસની સભામાં ભાજપના નારા વાગી જાય, લોકોને ચહેરો જોયા બાદ ખબર પડે, યાર આ તો કોંગ્રેસની સભા છે. ઉપરથી તેમણે પ્રકાશસિંહ બાદલના નિવૃત થયા બાદ તેમને સરકારી આવાસ આપ્યો, તો બાદલે ના પાડી દીધી. હવે પ્રકાશ તો સીએમ હાઉસમાં જ છે. એટલે પ્રકાશદાદા ત્યાં જ રહે. કાં તો કેપ્ટને બીજે ચાલ્યા જવુ ! જે શક્ય નથી. અને બીજુ કે તેમણે પ્રકાશસિંહને પોતાનો ઓરડો આપી દેવો. જે પણ શક્ય નથી. ઉપરથી નવોજત એમ કહે છે કે, ‘મારા કેપ્ટન મને કહે તો હું ખાલી MLA પણ બનીને રહું.’ હા, યાર તમારે તો કપિલના શોમાં પણ હાજરી આપવાની અને તમારા માટે તો રાજકારણ એક ક્રિકેટ છે, કેપ્ટન કહે તેમ કરો.